Rikunarita-ORG/Wikinium huggingface dataset:
# Xiao Zhuang

| **Yongjia Wang** (永嘉王)
 |
| --- |
| Porodično ime: | Xiao (蕭, xiāo)
 |
| Osobno ime: | Zhuang (莊, zhuāng)
 |
| Posthumno ime: | Nema
 |

**Xiao Zhuang** (蕭莊) (548-577?), često navođen kao **Princ od Yongjije** (永嘉王), bio je unuk cara Yuana od Lianga, koga je general Wang Lin 558. uz podršku sjevernokineske dinastije Sjeverni Qi proglasio legitimnim carem dinastije Liang. U tom trenutku je postao treći pretendent an prijestolje Južne dinastije - uz cara Xuana koji je uživao podršku države Sjeverni Zhou i cara Wua, koji je osnovao dinastiju Chen. Godine 560. Wang Lina su porazile trupe dinastije Chenm, te su Wang i Xiao Zhuang bili prisiljeni bježati u Sjeverni Qi, čime je u praktičnom smislu prestalo njihovo suparništvo s preostala dva vladara. Iako su vladari Sjevernog Qija obećavali Xiao Zhuangu da će ga postaviti na prijestolje, to nisu bili u stanju učiniti sve dok država Sjeverni Qi nije bila uništena 577. Nedugo potom Xiao Zhuang je umro.

| Kraljevske titule
 |
| --- |
| Prethodi: **Car Jing od Lianga** | **Car dinastije Liang (Zapadna)** 558–560
 | Slijedi: **Nema (prisizanje na prijestolje završeno)1** |
| **car Kine (Istočni Hubei/Sjeverni Jiangxi)** 558–560
 | Slijedi: **Car Wen od Chena** |
| **car Kine (Hunan)** 558–560
 | Slijedi: **Car Xuan od Zapadnog Lianga** |
| **Napomene i reference** |
| 1. Od ovog trenutka Car Xuan od Zapadnog Lianga je postao jedini pretendent na prijestolje Lianga. |
# Tuoba Yu

| **Nan'an Yinwang** (南安隱王)
 |
| --- |
| Porodično ime: | Tuoba (拓拔; tuò bá)
 |
| Osobno ime: | Yu (余, yú)
 |
| Posthumno ime: | Yin (隱, yǐn), doslovno: "skriveni"
 |

**Tuoba Yu** (拓拔余) (? -452), formalno **Princ Yin od Nan'ana** (南安隱王), je bio kratkotrajni car Kine iz Xianbei dinastije Sjeverni Wei. Bio je mlađi sin cara Taiwua. Na prijestolje je došao u proljeće 452. nakon što je moćni dvorski eunuh Zong Ai ubio cara, te nakon likvidacije njegovog starijeg brata Tuoba Hana, postavio Tuoba Yua na njegovo mjesto. Tuoba Yu se ispočetka nije previše zanimao za državne poslove prepustivši ih Zong Aiju kao premijeru, ali je sa vremenom došao sa njim u sukob i pokušao preuzeti stvarnu vlast. Zong Ai ga je preduhitrio organiziravši atentat. Međutim, time je izazvao reakciju drugih dvorjana koji su organizirali novi puč, ubili Zong Aija i za novog cara postavili Tuoba Yuovog nećaka Tuoba Juna koji je poslije vladao kao car Wencheng.

## Reference

* *Knjiga Weija*, vol. 18.
* *Historija Sjevernih dinastija*, vol. 16.[1] Arhivirano 2005-11-25 na Wayback Machine-u
* *Zizhi Tongjian*, vols. 124, 125, 126.

| Kraljevske titule
 |
| --- |
| Prethodi:  **Car Taiwu od Sjevernog Weija**  |  **Car Sjevernog Weija**  452
 | Slijedi:  **Car Wencheng od Sjevernog Weija**  |
# Car Xiaozhuang od Sjevernog Weija

| **(Bei) Wei Xiaozhuangdi** ((北)魏孝莊帝)
 |
| --- |
| Porodično ime: | Yuan (元, yuán)
 |
| Osobno ime: | Ziyou (子攸, zǐ yōu)
 |
| Hramsko ime: | Jingzong (敬宗, jìng zōng)
 |
| Posthumno ime: | Originalno Wuhuai (武懷, wǔ huái), doslovno: "ratnički i ljubazan ali umro mlad", later Xiaozhuang (孝莊, xiào zhuāng), doslovno: "sinovljevski i neuspješan u ratu"
 |

**Car Xiaozhuang od Sjevernog Weija** ((北)魏孝莊帝) (507–531), osobno ime **Yuan Ziyou** (元子攸), bio je car Kine kineske/Xianbei dinastije Sjeverni Wei. Na prijestolje ga je postavio general Erzhu Rong, odbivši priznati mladog cara Yuan Zhaoa koja je prije toga bila postavila carica majka Hu nakon ubistva vlastitog sina cara Xiaominga. Za vrijeme njegove vladavine je Erzhu držao kontrolu nad vojskom, a njegovi sve nasilniji postupci kod cara stvorili dojam da namjerava preuzeti prijestolje. Godine 530. je car Xiaozhuang na prevaru doveo Erzhua u palaču i tamo ga ubio. Erzhuov rođak Erzhu Shilong i nećak Erzhu Zhao su odmah potom organizirali ustanak, zarobili cara i dali ga zadaviti.

| Kraljevske titule
 |
| --- |
| Prethodi:  **Yuan Zhao**  |  **car Sjevernog Weija**  528–531
 | Slijedi:  **Yuan Ye (Princ od Changguanga)**  |
# Gao Yan (princ Sjevernog Qija)

**Gao Yan** (高儼; pinyin Gāo Yǎn) (558–571), kurtoazno ime **Renwei** (仁威), posthumna titula **Car Gong'ai od Chua** (楚恭哀帝), bio je carski princ kineske dinastije Sjeverni Qi. Bio je sin cara Wucheng (Gao Dan), te ljubimac kako svog oca, tako i majke Carice Hu. Godine 571. je za vrijeme vladavine starijeg brata Gao Weija pokušao preuzeti vlast, pri čemu je ubio Gao Weijevog vjernog ministra He Shikaija; međutim, oklijevanje da poduzme dalje akcije je dovelo do kolapsa ustanka. Kasnije iste godine ga je Gao Wei dao pogubiti.
# Bijeli Huni

Područje hefthalitskog kraljevstva oko 520.
**Bijeli Huni** (pod tim su nazivom sredinom 4. st. bili poznati Prokopiju, ali i u Indiji gdje su ih na sanskrtu nazivali *Hūna* ili *Svetahuna* = Bijeli Huni), nazivani još i **Hefthaliti** (prema njihovu grčkom etnonimu), za koje se pretpostavlja da su bili skupina različita od one skupine Huna koja je bila prodrla u Europu. Oni su bili indoeuropski narod, možda istočno-iranskog nomadskog porijekla, a nastanjivali su područje današnje zapadne Kine, srednje Azije, Pakistana i Afganistana. Krajem 5. st. Bijeli Huni napadaju istočne dijelove Perzijske, kojim su vladali Sasanidi, a možda nešto ranije i sjeveroistočnu granicu Indije u današnjem Pakistanu. Krajem 6. st. njihov je spomen u pisanim izvorima sve rjeđi.

Posljednji kralj Bijelih Huna je umro negdje oko 670 godine kada je njihova država uništena. Pretpostavlja se da su Bijeli Huni jedni od predaka modernih Paštuna.

## Vanjske veze

* Bijeli Huni - Hefhaliti (engl.)
* Kovanice Hefthalita
# Konfederacija Gaya

|  |
| --- |
| **Upozorenje**: *Nije specificirana vrijednost za "ime\_genitiv"* |
|

|  |
| --- |
| **가야(加倻) Gaya confederacy** |
|

|  |  |  |
| --- | --- | --- |
| ?  | **42–562** |  ? |

 |
| **Glavni grad** | *Nije naveden* |
| **Jezik/ci** | starokorejski
 |
| **Religija** | budizam, korejski šamanizam
 |
| **Vlast** | monarhija, politička unija
 |
|  - ? - 562
 | Doseolji
 |
| **Historijska era** | antika
 |
|  - Stvaranje Konfederacije Byeonhan
 | Formation of Ujedinjene Sille
 |
|  - osnivanje
 |  |
|  - pad pod Sillu
 |  |

 |

| Konfederacija Gaya |
| --- |
| Gaya |
| Korejsko ime |
| Hangul | 가야  |
| Hanja | 加耶 or 伽倻  |
| Revidirana romanizacija | Gaya  |
| McCune–Reischauer | Kaya  |

**Gaya** je bila konfederacija, odnosno savez državica u slivu rijeke Nakdong u današnjoj južnoj Koreji, nastala iz Konfederacije Byeonhan u samhanskom periodu. Historičari Gayu tradicionalno smještaju u periodu koji počinje 42. a završava 532. godine. Arheološki nalazi, pak sugeriraju, da je konfederacija Gaya evoluirala od gradova-država Byeonhana u 2. ili 3. vijeku, a koji su na kraju anektirani od Sille, jednog od Tri kraljevstva Koreje. Individualne teritorijalne jedinice koje su činile konfederaciju Gaya su bile mali gradovi-države. Materijalni ostaci kulture Gaya se uglavnom sastoje od grobova i njihovog sadržaja koji su iskopali arheolozi. Oni vjeruju kako su groblja iz kasnog 3. i početka 4. vijeka - kao Daeseong-dong u Gimhaeu i Bokcheon-dong u Busanu - kraljevske grobnice Gaya država.

Keramike u obliku patke iz Gaya, 5. ili 6. vijek.
## Izvori
# 422.

|  |  |
| --- | --- |
| Milenijum:
 | 1. milenijum
 |
| Vjekovi:
 | 4. vijek – **5. vijek** – 6. vijek
 |
| Decenija:
 |  390-e  400-e  410-e  – 420-e –  430-e  440-e  450-e  |
| Godine:
 | 419 420 421 – **422** – 423 424 425
 |

Godina **422.** (**CDXXII**) bila je redovna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Honorija i Teodozija** (ili, rjeđe, **godina 1175. *Ab urbe condita). Oznaka 422. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Rimsko-sasanidski rat završava mirovnim sporazumom kojim su priznate predratne granice.
* 10. 9. – Celestin I nasljeđuje Bonifacija I kao 43. papa (do 432).
* 422-432 - U Rimu ilirski svećenik po imenu Petar gradi crkvu Santa Sabina.
* c. Rimska vojska upada u Galiju, franački kralj Theodemer je ubijen s majkom Ascylom. Njegov mogući nasljednik je Klodion.
* Južne i Sjeverne dinastije: umro car Wu od Liu Songa, nasljeđuje ga sin Shao (do 424). Car Mingyuan od Sjevernog Weija napada državu Liu Song, ove zime je zauzet Huatai (u današnjem Anyangu).
* c. 420-422 - Monah Tanhung je došao u špilje Maijishan, provincija Gansu - početak budističke monaške zajednice na tom mjestu

## Rođenja

* Sveta Genoveva
* "Casper", dugogodišnji vladar majanskog grada Palenque.

## Smrti

* 4.9. – Papa Bonifacije I
* Liu Yu (Car Wu od Liu Songa), osnivač kineske dinastije Liu Song
* Faxian, kineski budistički redovnik (približni datum)

## Reference
# Xiao Baojuan

| **Donghun Hou** (東昏侯)
 |
| --- |
| Porodično ime: | Xiao (蕭, xiāo)
 |
| Osobno ime: | Baojuan (寶卷, bǎo juǎn)
 |
| Posthumno ime: | Nema
 |

**Xiao Baojuan** (蕭寶卷) (483–501), rođen kao **Xiao Mingxian** (蕭明賢), poznat i po posthumnoj tituli **Markiz od Donghuna** (東昏侯), kurtoazno ime **Zhizang** (智藏), bio je car Kine iz dinastije Južni Qi. Rođen je kao sin cara Minga koga je naslijedio 498. Njegova kratkotrajna vladavina je bila obilježena nasiljem, odnosno sklonošću da naređuje pogubljenja velikodostojnika bez ikakvih razloga. Zbog svega toga je izazvao cijeli niz pobuna, od kojih je posljednja, koju je vodio general Xiao Yan, rezultirala opsadom prijestolnice Jiankang u kojoj je godine 501. ubijen. Nakratko ga je, kao Xiao Yanova marioneta, naslijedio brat Xiao Baorong, čijim će formalnim svrgavanjem Xiao Yan 502. okončati dinastiju Južni Qi i uspostaviti vlastitu dinastiju Liang.

## Napomene i reference

* *Knjiga Južnog Qija*, vol. 7.
* *Historija Južnih dinastija*, vol. 5.[1] Arhivirano 2008-02-10 na Wayback Machine-u
* *Zizhi Tongjian*, vols. 139, 140, 141, 142, 143, 144.

| Kraljevske titule
 |
| --- |
| Prethodi:  **Car Ming od Južnog Qija**  |  **Car Južnog Qija**  498–501
 | Slijedi:  **Car He od Južnog Qija**  |
# Invaliditet

Piktogram vezan za pristupačnost invalidskim kolicima
**Invaliditet** je fizički ili mentalni nedostatak koji ograničava osobu u jednoj ili više životnih aktivnosti.

Prema Svjetskoj zdravstvenoj organizaciji (SZO), invaliditet može uzrokovati probleme u pogledu pokretljivosti, komunikacije, usvajanja znanja i učenja, brige o sebi, društvenosti itd. Invaliditet zahtijeva stručnu medicinsku zbrigu. Od 1960. u Sjedinjenim Državama započele su akcije za veću pomoć osobama s invaliditetom i proširile su se po cijelom svijetu. U mnogim državama danas postoje zadruge koje pomažu osobama s invaliditetom da im se olakša život i da ih se što više uključi u društvo. Nastoje se uvesti pomagala za kvalitetniji i lakši život. Najpoznatija su invalidska kolica, koja postoje od 17. vijeka, te posebno prilagođeni automobili, telefoni, računari i ostali predmeti u svakodnevnoj upotrebi. Neke osobe s invaliditetom bave se i sportom, a najbolji od njih sudjeluju na Paraolimpijskim igrama.

Teško je ustanoviti koliko ima osoba s invaliditetom u svijetu. Procjena je oko 100 miliona ljudi većinom u zemljama u razvoju. Procijenjeno je da 6 miliona britanske populacije ima neki oblik invaliditeta, uključujući paraplegičare, slijepe i djelimično slijepe ljude, ljude s cerebralnom paralizom, gluve i/ili nijeme ljude, ljude s autizmom, ljude koji imaju dijabetes, multipla sklerozu ili imaju defekt od rođenja.

Ovo se prenosi u brojne čulne, fizičke ili mentalne probleme: 5% koristi kolica, 55% ima mentalni nedostatak, 20% ima čulni nedostatak i 20% je pokretno ali sa fizičkim nedostacima.

Neki su rođeni sa nedostacima, drugi su ih stekli u različitim trenucima života, za neke, stanje je samo privremeno, za druge pak trajno.

## Glavne preporuke iz Britanskog društva

(1) nacionalni upravni organi moraju priznati svoju odgovornost za ljude sa invaliditetom, da uključe pitanje invaliditeta u programima obuke trenera, da osiguraju predstavnike u upravi sporta za ljude sa invaliditetom i njihove sportske organizacije, ako je neophodno, radi proširenja ili ponovnog pisanja pravila za uključivanje verzija za ljude sa invaliditetom, i integrisanje ljudi sa nedostacima u vodeće sportove tamo gdje je moguće;

(2) lokalne vlasti treba da preuzmu odgovornost za osiguranje učešća na lokalnom nivou, da konsultuju ljude sa invaliditetom u izgradnji ustanova, i da osiguraju da kompulzivno takmičarsko ponašanje ne nipodaštava te ljude,

(3) priznavanje sportskih udruženja ljudi sa invaliditetima (koja su primarno konstruisana oko medicinske definicije invaliditeta) da bi se osigurala veća koordinacija i razvoj sportskih prilika,

(4) mediji za promovisanje pozitivne slike sportista i žena sa invaliditetima suprotno od imidža koji podstiče pasivnost i zavisnost.

Međutim, na nivou vodećih nacionalnih sportskih organizacija za ljude sa invaliditetima postoji značajna promjena ka većem uključenju i udaljavanju od isključena i odvajanja.
# 588.

|  |  |
| --- | --- |
| Milenijum:
 | 1. milenijum
 |
| Vjekovi:
 | 5. vijek – **6. vijek** – 7. vijek
 |
| Decenija:
 |  550-e  560-e  570-e  – 580-e –  590-e  600-e  610-e  |
| Godine:
 | 585 586 587 – **588** – 589 590 591
 |

Godina **588.** (**DLXXXVIII**) bila je prijestupna godina koja počinje u četvrtak u julijanskom kalendaru. Oznaka 588. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

Samostan Skellig Michael.
## Događaji

* Æthelric postaje prvi kralj Nortumbrije, nakon što su ujedinjena anglijska kraljevstva Bernicija i Deira.
* Langobardi preobraćeni na kršćanstvo.
* Započinje prvi perzijsko-turkijski rat.
* Guaram postaje vladar Iberije.
* Shivadeva postaje prvi vladar dinastije Lichchhavi u današnjem Nepalu.
* Na stjenovitom otočiću strme obale Ispred obale Irske osnovan znameniti samostan Skellig Michael.
* Veliki meteorit ubija 10 ljudi u Kini.

## Rođenja

* Yu Zhining, kancelar kineske dinastije Tang
* Sveti Eligije (približni datum)

## Smrti

* 1.5. – Marcouf, kršćanski svetac
* Aella od Deire
* Carica majka Li Ezi

## Reference
# 549.

|  |  |
| --- | --- |
| Milenijum:
 | 1. milenijum
 |
| Vjekovi:
 | 5. vijek – **6. vijek** – 7. vijek
 |
| Decenija:
 |  510-e  520-e  530-e  – 540-e –  550-e  560-e  570-e  |
| Godine:
 | 546 547 548 – **549** – 550 551 552
 |

Godina **549.** (**DXLIX**) bila je redovna godina koja počinje u petak u julijanskom kalendaru. Oznaka 549. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

Bazilika Svetog Apolinarija u Classi
## Događaji

* Gotski rat: Ostrogoti pod Totilom ponovno zauzimaju Rim.
* 24.4. - Pobunjeni general Hou Jing zauzima Jiankang, prijestolnicu južne kineske dinastije Liang; car Wu umire i nasljeđuje ga njegov od Hou Jinga postavljeni sin car Jianwen.
* Agila nasljeđuje Teudigisela kao kralj Vizigota.
* 9.5. - Nadbiskup Maksimijan od Ravenne posvećuje Baziliku Svetog Apolinarija u Klasi.
* U Irskoj osnovana Rimokatolička biskupija Ossory.
* Slaveni pustoše Trakiju i prodiru do Adrianopolisa.
* Totila, nakon što je osvojio Rim, u Circus Maximusu organizira posljednju utrku dvokolica.
* cca. 549–564 – Transfiguracija Hrista, mozaik u Crkvi Bogorodice u manastiru Svete Katarine na Sinaju.

## Rođenja

* Jizang, kineski budistički redovnik (u. 623)

## Smrti

* Teudigisel, kralj Vizigota
* Tuathal Maelgarb, kralj Tare
* Gao Cheng, kineski gospodar rata
* Car Wu od Lianga
* Xiao Zhengde
* Princeza Xu Zhaopei
* Zhu Yi, kineski velikodostojnik u službi dinastije Liang

## Reference
# Feud

| Feud latinski: *feudum* |
| --- |
| Feudalac nadgleda rad svojih kmetovaFeudalac nadgleda rad svojih kmetova
 |
|  |

**Feud** (od latinskog *feudum* = naknada) ili **leno**, bio je zemljišni posjed koji je vazal dobijao od svog feudalnog gospodara, kao nagradu za usluge i vjernost.

## Karakteristike

Feud je bio centralna institucija evropskog feudalnog društva, on se uobičajeno sastojao od zemljišta uz koje je išao i određen broj kmetova (neslobodnih seljaka). On je trebalo biti dovoljno velik da osigura egzistenciju vazalnom feudalcu, koji je kao protuuslugu za to morao svom gospodaru služiti kao vitez. Veličina feuda se jako razlikovala, a to je uveliko ovisilo o prihodima koje je donosio. U to vrijeme se računalo, da je za uzdržavanje jedne prosječne feudalne porodice, potrebno oko 15 do 30 porodica kmetova. Veličina feuda jako je varirala, od velikih imanja i cijelih pokrajina, sve do malih parcela od nekoliko hektara.

Ali je feud osim zemlje, ponekad bio i novac, ili neki objekt (rudnik, luka, most, ribolovna zona) koji je donosio prihod.

## Reference

## Vanjske veze

* *fief* na portalu Encyclopædia Britannica (`sh`)
# Car Wen od Chena

|  |
| --- |
|  |
| **Chen Wendi** (陳文帝)
 |
| Porodično ime: | Chen (陳, chén)
 |
| Osobno ime: | Qian (蒨, qiàn)
 |
| Hramsko ime: | Shizu (世祖, shì zǔ)
 |
| Posthumno ime: | Wen (文, wén), doslovno: "uljudan"
 |

**Car Wen od Chena** (陳文帝) (522–566), osobno ime **Chen Qian** (陳蒨), kurtoazno ime **Zihua** (子華), bio je car kineske dinastije Chen. Bio je nećak njenog osnivača cara Wua (Chen Baxian), a nakon njegove smrti 559. godine su ga dvorski službenici proglasili carem, jer je Wuov jedini preživjeli sin Chen Chang bio u zarobljeništvu suparničke države Sjeverni Zhou. U trenutku preuzimanja prijestolja, država je bila iscrpljena građanskim ratom koji je počeo pred kraj prethodne dinastije dinastija Liang i mnogim nominalno lojalnim provincijama su upravljali nezavisni gospodari rata. Car Wen se za vrijeme svoje relativno kratke vladavine s njima uspio obračunati, konsolidirati centralnu vlast te osvojiti teritorije pretendenata na prijestolje Lianga - Xiao Zhuanga i cara Xuana od Zapadnog Lianga.

| Kraljevske titule
 |
| --- |
| Prethodi: **Car Wu od Chena** | **car dinastije Chen** 559–566
 | Slijedi: **Car Fei od Chena** |
| **car Kine (jugoistočna)** 559–566
 |
| Prethodi: **Xiao Zhuang od Lianga** | **car Kine (istočni Hubei/sjeverni Jiangxi)** 560–566
 |
| Prethodi: **Car Xuan od Zapadnog Lianga** | **car Kine (Hunan)** 561–566
 |
# 500.

|  |  |
| --- | --- |
| Milenijum:
 | 1. milenijum
 |
| Vjekovi:
 | 4. vijek – **5. vijek** – 6. vijek
 |
| Decenija:
 |  470-e  480-e  490-e  – 500-e –  510-e  520-e  530-e  |
| Godine:
 | 497 498 499 – **500** – 501 502 503
 |

Godina **500.** (**D**) bila je prijestupna godina koja počinje u subotu u julijanskom kalendaru. U svoje vrijeme je bila poznata kao **Godina konzulstva Jovana bez kolege**  (ili, rjeđe, **godina 1253. *Ab urbe condita). Oznaka 500. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

Svijet godine 500.
## Događaji

* Xuanwu postaje novi car kineske države Sjeverni Wei.
* Formirano Franačko Kraljevstvo.
* Osnovana Kraljevina Essex; početak perioda Heptarhije u historiji Engleske (približni datum).
* Presataje kršćanski običaj sahrane u katakombama (približni datum).
* Trgovci iz južne Arabije se počinju naseljavati u sjevernoj Etiopiji.
* Podignut spomenik Aleova kamenja u Švedskoj (približni datum).
* Osnovan Uxmal (približni datum).
* Bitka kod Mons Badonicusa: Brito-Rimljani i Kelti nanose poraz anglosaksonskoj vojsci koju je vodio bretwalda Aelle od Sussexa ili možda Cerdic od Wessexa (približni datum; procjene se kreću u periodu 490 - 517); vjeruje se da je bitka inspirirala legende o Kralju Arthuru.
* Početak vladavine Fergus Móra – (mogući datum, upitna historičnost).

## Rođenja

* Erzhu Shilong, kineski vojskovođa
* Bhavaviveka, indijski Madhyamaka učenjak
* Theodebert I, kralj Austrazije (približni datum, moguća i 495)
* Prokopije, historičar (približan datum)
* Teodora, bizantska carica
* Tribonijan, bizantski pravnik, kodifikator rimskog prava (približni datum)
* Xie He, kineski umjetnik (u. cca. 535) (približni datum)

## Smrti

* Zu Chongzhi, kineski matematičar

## Reference
# Car Xiaowu od Sjevernog Weija

| **(Bei) Wei Xiaowudi** ((北)魏孝武帝)
 |
| --- |
| Porodično ime: | Yuan (元, yuán)
 |
| Osobno ime: | Xiu (脩 or 修, xīu)
 |
| Posthumno ime: | Xiaowu (孝武, xiào wǔ), doslovno: "sinovljevski i ratnički"
 |

**Car Xiaowu od Sjevernog Weija** ((北)魏孝武帝) (510 – 3. februar 535), osobno ime **Yuan Xiu** (元脩 or 元修), kurtoazno ime **Xiaoze** (孝則), u svoje vrijeme poznat kao **Car Chu** (出帝, "car koji je pobjegao"), bio je car kineske/Xianbei dinastije Sjeverni Wei, koji se često navodi kao njen posljednji vladar prije raspada države i dinastije na dva suparnička entiteta. Bio je unuk Xiaowena i nećak Xuanwua, a na vlast je došao godine 532. kada je general Gao Huan u pobuni porazio klan nekadašnjeg vrhovnog komandanta Erzhu Ronga i proglasio Xiaowua carem, svrgnuvši marionetskog cara Jiemina. Iako ga je Gao učinio carem, Xiaowu je s njime došao u sukob, nastojeći zauzeti svu vlast za sebe. Godine 534. je sklopio savez sa generalom Yuwen Taijem. Gao je na to reagirao poslavši vojsku na carsku prijestolnicu Luoyang; Xiaowu je iz nje pobjegao na zapad u Chang'an kod Yuwen Taija. U Luoyangu je Gao Huan za cara postavio Yuan Shanjiana čime je nastala država Istočni Wei. Xiaowu se, međutim, ubrzo posvađao sa svojim zaštitnikom, kome se nisu sviđale careve incestuozne veze sa rođakama; zbog toga ga je Yuwen Tai godine 535. dao otrovati. Za Xiaowuovog nasljednika je imenovan Wen koga kineski historičari tradicionalno navode kao prvog cara nove države Zapadni Wei.

## Izvori

| Kraljevske titule
 |
| --- |
| Prethodi: **Yuan Lang (Princ od Andinga)** | **car Sjevernog Weija (sjever)** 532–534
 | Slijedi: **Car Xiaojing od Istočnog Weija** |
| Prethodi: **Car Jiemin od Sjevernog Wei** | **car Sjevernog Weija (istok)** 532–534
 |
| **Car Sjevernog Weija (zapad)** 532–535
 | Slijedi: **Car Wen od Zapadnog Weija** |
# 542.

|  |  |
| --- | --- |
| Milenijum:
 | 1. milenijum
 |
| Vjekovi:
 | 5. vijek – **6. vijek** – 7. vijek
 |
| Decenija:
 |  510-e  520-e  530-e  – 540-e –  550-e  560-e  570-e  |
| Godine:
 | 539 540 541 – **542** – 543 544 545
 |

Godina **542.** (**DXLII**) bila je redovna godina koja počinje u srijedu u julijanskom kalendaru. Od ove godine je, zbog stapanja dužnosti rimskog konzula sa drugim velikodostojnicima Bizantskog Carstva u praksi napuštena dotadašnja praksa imenovanja godina po konzulima, iako će se formalno održati do 9. vijeka. Oznaka 542. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

Ostrogoti pod Totilom uništavaju Firenzu, srednjovjekovna ilustracija
## Događaji

* Epidemija smrtonosne i zarazne bolesti poznate kao Justinijanova kuga dolazi u Konstantinopol, prijestolnicu Istočnog Rimskog Carstva gdje izaziva masovan i dotle nezabilježen pomor stanovništva. Prije nego što će lokalni funkcionari prestati brojati žrtve, u gradu umire najmanje 230.000 ljudi, odnosno dva miliona ljudi u ostalim dijelovima Carstva. Među zaraženima je i Justinijan koji će se razboliti, ali biti i jedan od rijetkih koji će preživjeti.
* Gotski rat: Ostrogoti pod kraljem Totilom kreću u veliku protivofenzivu protiv Bizantinaca u Italiji, pri čemu ponovno zauzimaju Napulj, Benevento i mnoge druge dijelove Apeninskog poluotoka.
* Franački kralj Hildebert I prodire u vizigotsku Španiju gdje zauzima Pamplonu i stavlja Zaragozu pod opsadu.

## Rođenja

* Car Ming od Zapadnog Lianga
* Su Wei, kineski velikodostojnik u službi dinastije Sui
* Car Xiaomin od Sjevernog Zhoua

## Smrti

* 27.8. - Sveti Cezarije od Arlesa

## Reference